হিট অফিসারের পরামর্শে যে পদক্ষেপ নিয়েছে সিটি করপোরেশন
তীব্র গরমে জনগণকে সাময়িক স্বস্তি দিতে রাজধানীতে কৃত্রিমভাবে বৃষ্টি ছেটাবে ঢাকা উত্তর সিটি করপোরেশন। শনিবার রাজধানীর আগারগাঁওয়ে পানি ছেটানোর এমন কার্যক্রম উদ্বোধন শেষে এ কথা জানান ঢাকা উত্তরের মেয়র আতিকুল ইসলাম।







মেয়র বলেন, হিট অফিসারের পরামর্শক্রমে ওয়াটার স্প্রে বা কৃত্রিম বৃষ্টির পানি ছেটানো হচ্ছে। প্রতিদিন বেলা ১১টা থেকে বিকাল ৪টা পর্যন্ত এই ধরনের ওয়াটার স্প্রে বা কৃত্রিম বৃষ্টি ছেটানো হবে বলেও জানান তিনি।




আতিকুল ইসলাম জানান, পর্যায়ক্রমে রাজধানীর পার্কগুলোতেও এমন বৃষ্টি ছেটানো হবে। এ ছাড়া উত্তর সিটির ওয়ার্ডগুলোতে প্রতিদিন তিনটি করে বিশুদ্ধ পানি পান করার ভ্যান থাকবে। এ সময় প্রত্যেকটি শপিংমলের সামনে বিশুদ্ধ পানির ট্যাংক রাখার অনুরোধ করেন তিনি। অবৈধভাবে জলধারা, লেক, খাল ও খেলার মাঠ যাতে কেউ দখল করতে না পারে সবাইকে সেদিকে খেয়াল রাখার আহ্বানও জানান মেয়র।
হিট অফিসার প্রসঙ্গে মেয়র বলেন, সিটি করপোরেশন থেকে একটি টাকাও বেতন নিচ্ছে না হিট অফিসার। তার জন্য সিটি করপোরেশনের অফিসে কোনো চেয়ারও নেই। 
এদিকে ওয়াটার স্প্রে ছেটানোর সময় আনন্দে আত্মহারা অবস্থায় দেখা যায় শিশু-কিশোরসহ সব বয়সিদের।

তীব্র গরমে জনগণকে সাময়িক স্বস্তি দিতে রাজধানীতে কৃত্রিমভাবে বৃষ্টি ছেটাবে ঢাকা উত্তর সিটি করপোরেশন। শনিবার রাজধানীর আগারগাঁওয়ে পানি ছেটানোর এমন কার্যক্রম উদ্বোধন শেষে এ কথা জানান ঢাকা উত্তরের মেয়র আতিকুল ইসলাম।